CELEX: 32019D0521(01)
Language: fi
Date: 2019-05-10 00:00:00
Title: Komission päätös, annettu 10 päivänä toukokuuta 2019, monialaisen ja riippumattoman asiantuntijapaneelin perustamisesta antamaan neuvoja tehokkaista terveysinvestoinneista tehdyn päätöksen 2012/C 198/06 muuttamisesta

21.5.2019   
               
               
                  FI
               
               
                  Euroopan unionin virallinen lehti
               
               
                  C 174/3
               
            
         KOMISSION PÄÄTÖS,
         annettu 10 päivänä toukokuuta 2019,
         monialaisen ja riippumattoman asiantuntijapaneelin perustamisesta antamaan neuvoja tehokkaista terveysinvestoinneista tehdyn päätöksen 2012/C 198/06 muuttamisesta
         (2019/C 174/04)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         sekä katsoo seuraavaa:
         
                     (1)
                  
                  
                     Euroopan unionin toiminnasta tehdyn sopimuksen 168 artiklan 2 kohdan mukaisesti jäsenvaltioiden on sovitettava yhteydessä komission kanssa keskenään yhteen politiikkansa ja toimintaohjelmansa kyseisen säännöksen 1 kohdassa tarkoitetuilla aloilla. Komissio voi kiinteässä yhteydessä jäsenvaltioihin tehdä aiheellisia aloitteita tämän yhteensovittamisen edistämiseksi, erityisesti aloitteita, joilla on tarkoitus laatia suuntaviivoja ja indikaattoreita, järjestää parhaiden käytäntöjen vaihtoa sekä valmistella tarvittavat tekijät säännöllistä seurantaa ja arviointia varten.
                  
               
                     (2)
                  
                  
                     Komission päätöksellä 2012/C 198/06 (1) perustettiin asiantuntijaryhmä, jäljempänä ’paneeli’, joka käsittelee tehokkaita keinoja terveyttä edistävien investointien tekemiseksi ja jonka tehtävänä on antaa komissiolle riippumattomia ja monialaisia neuvoja keinoista, joilla terveyteen tehtäviä investointeja voidaan tehokkaasti edistää.
                  
               
                     (3)
                  
                  
                     Päätöstä 2012/C 198/06 oli alun perin tarkoitus soveltaa 1 päivään lokakuuta 2015. Komission päätöksellä 2015/6719 (2) jatkettiin päätöksen 2012/C 198/06 soveltamista neljällä vuodella 1 päivään lokakuuta 2019.
                  
               
                     (4)
                  
                  
                     Paneeli on edelleen paras järjestely, jonka avulla saadaan terveydenhuoltojärjestelmiä koskevaa maiden välistä vertailevaa tietoa ja asiantuntemusta EU-maiden ja EU:n terveyspolitiikan tueksi, voidaan saada alaa koskevia neuvoja sekä edistää näin tehokkaita, helposti saavutettavia ja sopeutumiskykyisiä terveydenhuoltojärjestelmiä.
                  
               
                     (5)
                  
                  
                     Tämän vuoksi on olennaisen tärkeää, että paneeli antaa edelleen neuvoja tehokkaista terveysinvestoinneista ja hyödyntää unionissa ja sen ulkopuolella saatavilla olevaa asiantuntemusta tarpeen mukaan.
                  
               
                     (6)
                  
                  
                     Päätöksen 2012/C 198/06 soveltamisaikaa olisi pidennettävä kolmella vuodella 31 päivään joulukuuta 2022, jotta paneeli voi toimia seuraavalla toimikaudella.
                  
               
                     (7)
                  
                  
                     Sen vuoksi päätöstä 2012/C 198/06 olisi muutettava,
                  
               ON PÄÄTTÄNYT SEURAAVAA:
         
            Ainoa artikla
            Korvataan päätöksen 2012/C 198/06 6 artikla seuraavasti:
            
               
                  ”6 artikla
                  Soveltaminen
                  Tätä päätöstä sovelletaan 31 päivään joulukuuta 2022.”
               
            
         
         
            Tehty Brysselissä 10 päivänä toukokuuta 2019.
            
               
                  Komission puolesta
               
               Jyrki KATAINEN
               
                  Varapuheenjohtaja
               
            
         
         
            (1)  Komission päätös 2012/C 198/06, annettu 5 päivänä heinäkuuta 2012, monialaisen ja riippumattoman asiantuntijapaneelin perustamisesta antamaan neuvoja tehokkaista terveysinvestoinneista (EUVL C 198, 6.7.2012, s. 7).
         
            (2)  Commission Decision 2015/6719 of 30 September 2015 amending Decision 2012/C 198/06 on setting up a multisectoral and independent expert panel to provide advice on effective ways of investing in health (C(2015) 6719 final).